**Ագոստա** (իտալ. *Agosta*), քաղաք Իտալիայում, գտնվում է Լացիո մարզի Հռոմ գավառում։

Բնակչությունը 2001 թվականի դրությամբ 1683 մարդ է, բնակչության խտությունը՝ 178 մարդ/կմ2։ Տարածքը՝ 9.48 կմ2։ Փոստային ինդեքսը՝ 20։ Հեռախոսային կոդը՝ 00774։

Աշխարհագրություն
----------------

Ագոստան գտնվում է Անյենե գետի հովտում՝ գետի աջ ափին, Մոնտի Սիմբրուինի (Monti Simbruini) լեռան ստորոտին՝ տուֆե բլրի վրա։ Հռոմից 67 կմ հեռավարության վրա է։ Բլրի ստորոտին աղբյուր կա, որը հռոմեական շրջանում հայտնի է եղել Ավգուստա անունով, որից էլ, հավանաբար, իր անունն է ստացել բնակավայրը։

Պատմություն
-----------

Բնակավայրի տարածքում գտնված հնագիտական իրերը խոսում են այն մասին, որ մարդիկ այս վայրում ապրել են սկսած պալեոլիթի և բրոնզի դարաշրջանից։ Այս վայրը հիշատակվում է աղբյուրը Մարցիուսի ակվեդուկին միացնելու ջրաշինարարական աշխատանքների համատեքստում։ Այդ ժամանակ էլ աղբյուրը ստացել է իր անվանումը։

Նույն անվամբ աղբյուրը հանդիպում է 524 թվականին թվագրվող փաստաթղթում։ 858 թվականի մեկ այլ փաստաթղթում նշվում է, որ աղբյուրի մոտ գտնվող monk Augusta աղբյուրը բարենպաստ վայր է ամրոց կառուցելու համար, որի գոյությունը հաստատում են ավելի ուշ ժամանակների տվյալները։ Ամրոցի սեփականության համար վեճ է եղել տեղի սենյորի և աբբայի միջև։ Հայտնի է, որ 1189 թվականին այն պատկանել է Սուբիակոյի վանքին։ Ամրոցը պահպանվել է մինչև մեր օրերը։ Ջրի առատությունը թույլ է տվել լճակներ կառուցել իշխան աճեցնելու և ջրաղացներ կառուցել ցորեն աղալու համար։

1461 թվականին Պիոս 2-րդ պապը Սուբիակո վանք այցի ճանապարհին ճաշել է ջրաղացների մոտ, իսկ տեղացիները նրան մատուցել են թարմ որսացած իշխան։ 18-րդ դարում այստեղ արձանագրված հրաշք ապաքինումից հետո որոշվել է կառուցել Մադոննա դել Պասո փոքր եկեղեցին։

1900 թվականին բնակավայրը միացվել է Մանդելա-Սուբիակո երկաթգծին, որը քանդվել է 1933 թ.։ 1913 թ. կառուցվել է առաջին ջրատարը, որը ջուր է մատակարարել քաղաքային շատրվաններին, իսկ 1924 թ. էլեկտրականություն է անցկացվել։

Երկրորդ համաշխարհային պատերազմի ժամանակ Ագոստայում պարտիզանական ջոկատ է գործել։

Տեսարժան վայրերը
----------------

**Միջնադարյան ամրոց**, որի շուրջ ձևավորվել է բնակավայրը։ Փաստաթղթերում հիշատակվում է 1051 թվականինց։ Դեպի ամրոց են տանում երեք դարպասներ՝ Եկեղեցական, Սուրբ Մարիամի և Կանչիլիտու։ Տեղական լեգենդի համաձայն՝ մի ժամանակ ամրոցում բանտարկված է եղել Ավգուստա անունով արքայադուստր, որի պատվին էլ կոչվել է բնակավայրը։

**Կարդինալի կամար**, ռոմանական ոճի քարե կամար։ Կառուցվել է 1503 թվականին գետի մոտ՝ ի պատիվ կարդինալ Ջովաննի Կոլոննայի։ 18-րդ դարում քանդվել է ջրհեղեղի պատճառով, վերականգնվել է նախկին տեղից 50 մ հեռավորության վրա։ Ավելի ուշ կամարը մեկ անգամ էլ են տեղափոխել

**Մադոննա դել Պասո տաճար**, նախկինում կոչվել է Հրեշտակների Մադոննայի տաճար

**Սուրբ Նիկողայոսի հրապարակ**, քաղաքի գլխավոր հրապարակը, իր անունը ստացել է սուրբ Նիկողայոսի եկեղեցուց, որը ներկայում չի գործում։

Քաղաքի տարածքում գտնվող հնագիտական օբյեկտներն են՝

* պաշտամունքային կառույցի հիմքերը
* հին ցիստերնը
* նախահռոմեական շրջանի շենքի մնացորդներ
* նախապատմական գոյության հետքերով քարանձավ

Ծանոթագրություններ
------------------

1. ↑
2. ↑  «Bilancio demografico Anno 2016 Gennaio Provincia: Roma»։ Արխիվացված է օրիգինալից 2019 թ․ մարտի 11-ին։ Վերցված է 2017 հունիսի 29

Արտաքին հղումներ
----------------

* Agosta Online

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | VIAF: 235713334 · WorldCat VIAF: 235713334 |

 |

|  |  |  |  |
| --- | --- | --- | --- |
| 

| * դ
* ք
* խ
Հռոմ գավառի բնակավայրեր |
| --- |
|  |
| Ագոստա • Ալումիերե • Ալբանո Լացիլե • Անգվիլարա Սաբացիա • Անտիկոլի Կորադո • Անցիո • Արդեա • Արիչչա • Արսոլի • Արտենա • Արչինացո Ռոմանո • Աֆֆիլե • Բելլեգրա • Բրաչիանո • Վալեպյերտա • Վալինֆրեդա • Վալմոնտոնե • Վելետրի • Վիվարո Ռոմանո • Վիկովարո • Գավինյանո • Գալիկանո նել Լացիո • Գորգա • Գրոտաֆերատա • Գուիդոնիա Մոնտեչելո • Ջենացանո • Ջենացանո դի Ռոմա • Ջերանո • Ձագարոլո • Էննե • Կավե • Կազապե • Կամերատա Նուովա • Կամպանյանո դի Ռոմա • Կանալե Մոնտերանո • Կանտերանո • Կապենա • Կապրանիկա Պրենեստինա • Կարպինետո Ռոմանո • Կաստելնուևո դի Պորտա • Կաստել Սան Պետրո Ռոմանո • Կաստել Գանդոլֆո • Կաստել Մադամա • Կոլեֆերո • Կոլոննա • Լաբիկո • Լադիսպոլի • Լանուվիո • Լարիանո • Լիչենցա • Մալյանո Ռոմանո • Մանդելա • Մանցիանա • Մարանո Էկուո • Մարինո • Մարչելինա • Մացանո Ռոմանո • Մենտանա • Մոնտե Կոմպատրի • Մոնտելանիկո • Մոնտելիբրետի • Մոնտե Պորցիո Կատոն • Մոնտերոտոնդո • Մոնտեֆլավիո • Մոնտորիո Ռոմանո • Մորիկոնե • Մորլուպո • Նացանո • Նեմի • Ներոլա • Նետունո • Օլեվանո Ռոմանո • Պալեստրինա • Պալոմբարա Սաբինա • Պերչիլե • Պիզանիանո • Պոլի • Պոմեցիա • Պոնցանո Ռոմանո • Ռիանո • Հռոմ • Ռինյանո Ֆլամանիո • Ռիոֆրեդո • Ռովյանո • Ռոկաջովինե • Ռոկա դի Կավե • Ռոկա դի Պապա • Ռոկա Կանտերանո • Ռոկա Պրիորա • Ռոկա Սանտո Ստեֆանո • Ռոյատե • Սակրոֆանո • Սամբուչի • Սան Վիտո Ռոմանո • Սան Գրեգորիո դա Սասոլա • Սան Պոլո դել Կավալերի • Սանտա Մարինելլա • Սանտ Անջելո Ռոմանո • Սանտ Օրեստե • Սան Չեզարեո • Սարաչինեսկո • Սենյի • Սուբյակո • Տիվոլի • Տոլֆա • Տորիտա Տիբերինա • Տրեվինյանո Ռոմանո • Ֆիլաչանո • Ֆոնտո Նուովա • Ֆորմելո • Ֆրասկատի • Ֆյումիչինո • Ֆիանո Ռոմանո • Չամպինո • Չերվարա դի Ռոմա • Չերվետերե • Չերետո Լացիալա • Չիվիտավեկյա • Չիվիտելլա Սան Պաոլո • Չինետո Ռոմանո • Չիչիլիանո |

 |